b"\n_START_ARTICLE_\nActivitat d'una subst\xc3\xa0ncia radioactiva\n_START_PARAGRAPH_\nL'activitat d'una mostra de subst\xc3\xa0ncia radioactiva \xc3\xa9s el nombre de desintegracions nuclears que es produeixen al llarg del temps. Per a un interval de temps determinat, l'activitat \xc3\xa9s el nombre mitj\xc3\xa0 de desintegracions nuclears que es produeixen per cada unitat de temps, \xc3\xa9s a dir, el nombre total de desintegracions entre aquest interval de temps. Se li sol assignar el s\xc3\xadmbol A. En el sistema internacional es mesura en becquerels, Bq, cadascun dels quals equival a una desintegraci\xc3\xb3 per segon. Tamb\xc3\xa9 s'utilitza tradicionalment el curie, Ci, una unitat molt m\xc3\xa9s gran._NEWLINE_L'activitat dep\xc3\xa8n nom\xc3\xa9s del nucli at\xc3\xb2mic particular (del seu nombre de protons i del de neutrons) en qu\xc3\xa8 ocorre i del tipus d'activitat (activitat alfa, activitat beta). Formalment indica com varia el nombre de nuclis d'una mostra al llarg del temps._NEWLINE_L'activitat espec\xc3\xadfica \xc3\xa9s l'activitat d'una mostra per unitat de massa o per unitat de volum, i s'usa molt a legislaci\xc3\xb3 i per comparar materials diferents per la seva natura, independentment de la seva mida. Es pot mesurar en becquerels partit per gram o en becquerels partit per metre c\xc3\xbabic, per exemple."